KOMMISSIONEN FOR DE EUROPÆISKE FÆLLESSKABER 
Bruxelles, den 05.03.1997 
KOM(97) 91 endelig udg. 
MEDDELELSE FRA KOMMISSIONEN 
TIL RÅDET, EUROPA-PARLAMENTET, 
DET ØKONOMISKE OG SOCIALE UDVALG 
OG REGIONSUDVALGET 
EU-handlingsplan: 
Satellitkommunikation i Informationssamfundet 

11. Indledning 
Europa må føre en mere proaktiv og sammenhængende politik på satellitkommuni­
kationsområdet. Set på baggrund af de voldsomme teknologiske fremskridt, liberalise­
ringen og tendensen mod sammensmeltning af tv- og telekommunikationssektorerne er 
udviklingen i satellitkommunikationssektoren af stor strategisk og kommerciel betydning. 
I informationssamfundet stilles nye krav om højkapacitetsforbindelser og solide 
infrastrukturer. Rumbaserede infrastrukturer vil i stigende grad blive brugt til al opfylde 
centrale brugerkrav, som f.eks. personlig mobilitet, adgang til et fremtidigt 
bredbåndsbaseret internet med høj kapacitet, korte svartider og global dækning. 
Globale satellitinfrastrukturer vil derfor blive et afgørende element i verdens­
økonomien. 
Desuden er satellitkommunikationssystemer ved at blive et vigtigt redskab i ikke-militær 
sammenhæng, og rumbaserede systemer i almindelighed har en klar forsvars­
dimension. Endvidere vil rumbaserede infrastrukturers geografiske dækning virke 
fremmende for den sociale og økonomiske samhørighed ved at skabe forbindelse med 
yderliggende og mindre gunstigt stillede regioner. 
Derfor er det af stor økonomisk og politisk betydning for Europa at have en stærk 
og sammenhængende satellitkommunikationsindustri og -tjenestesektor. 
En stærk satellitkommunikationssektor vil kunne få afgørende indflydelse på udviklingen 
og indførelsen af nye applikationer i informationssamfundet og på deres geografiske 
udbredelse. 
Amerikansk anførte initiativer inden for satellitkommunikationssystemer med global 
dækning, især satellitbaseret personkommunikation (S-PCS) og avancerede 
satellitbaserede bredbåndsmultimediesystemer er i dag klart på vej frem: Hvis Europa 
ikke reagerer med en koordineret indsats, er der stor risiko for at kontinentet bliver 
afskåret fra de mest lovende markedssegmenter (tjenesteydelser og udstyr). I det lange 
løb vil dette få følger for Europas position inden for opsendelsestjenester. Desuden er 
det vigtigt at have kontrol over konstruktion af udstyr til rumsegmentet for- at bevare 
kontrollen over udformningen af end-to-end-tjenesteydelser og terminalkonstruktion. 
Hovedforudsætningen for at Europa kan blive en drivende kraft på rumområdet er 
at det kan levere succesrige kommercielle tjenesteydelser og applikationer. 
De innovative satellitkommunikationssystemer og avancerede satellitbaserede 
bredbandssystemer forventes at generere indtægter i de forskellige markedssegmenter 
(satellitter, terminaler og tjenesteydelser) på 400 mia. US$ i løbet af de kommende 10 
år. 
Forventede indtægter i de kommende 10 år 
Satellitter 
Terminaler 
Tjeneste­
ydelser Traditionelle geostationære Satellitbaserede person­
systemer kommunikationssystemer 
og avancerede ' 
bredbandssystemer 
15-20mia. US $ 
60 - 90 mia. US $ 
100-150mia. US $ 15 mia. US $ 
130 mia. US$ 
>250 mia. US $ Satellitnavigation 
f 
0,8 -1 mia. US $-
27 - 38 mia. US $ 
30 - 45 mia. US $ 
De satellitbaserede personkommunikationstjenester omfatter tale-, lavhastighedsdata-
og telefaxtransmission mellem billige lommeformat-terminaler via en global konstellation 
af satellitter i lav bane om jorden (LEO: low earth orbiting satellite). Ud af de 17 
sådanne systemer, der til dato er anmeldt, er imidlertid alle undtagen ét af amerikansk 
oprindelse, omend det forventes at kun et begrænset antal af disse vil være 
levedygtige. Selv om den europæiske industri deltager i disse projekter med varierende 
grader af engagement, indtager Europa ikke nogen førerrolle i et eneste af dem. 
Med hensyn til de avancerede bredbåndsmultimedietjenester giver satellitsystemer med 
meget høj kapacitet mulighed for direkte højkvalitetsforbindelse fra billige interaktive 
brugerterminaler. Disse systemer, der forventes at komme til at spille en vigtig rolle som 
avanceret adgangsvej til intemettet, vil blive opsendt i starten af næste århundrede. 
Også her er størstedelen af de planlagte systemer af amerikansk oprindelse, Ud af de 
16 foreslåede amerikanske systemer er alle undtagen to baseret på geostationære 
konstellationer. Blandt disse er Teledesic-systemet, der består af en LEO-konsteilation 
af 840 satellitter til en pris af 9 mia. US $, og M-Star - et Motorola-projekt til 1,6 mia. US 
$. 
De europæiske reaktioner på de mange amerikanske systemer kom først sent -
henimod slutningen af 1995. Indtil videre har fire organisationer erklæret Interesse i 
sagen og reserveret frekvenser og banepositioner i Ka-båndet. Men mangelen på_en 
kritisk masse af initiativer og på partnerskab mellem den offentlige og private sektor, der 
kunne skabe den nødvendige tillid på de finansielle markeder, har hidtil begrænset 
fremtidsudsigterne for de europæiske initiativer. Situationen er endnu værre i tilfældet 
satellitbaseret personkommunikation, hvor der endnu ikke er fremlagt et eneste 
europæisk forslag. 
Så på trods af den kolossale indsats i løbet af de sidste 30 år er den europæiske 
satellitudstyrs- og -tjenesteindustri ikke godt rustet til at opnå den position i den 
kommercielle rumsektor, der er nødvendig for at opfylde EU's ambitioner om fortsat at 
spille en vigtig rolle i sektoren. 
De mulige konsekvenser heraf bør ikke undervurderes, eftersom de første på 
markedet vil få en klar fordel. 
-3 
I den nyligt vedtagne meddelelse om Den Europæiske Union og Rummet1 understreges 
det, at der må sættes ind på at skabe et passende grundlag for udviklingen af rum­
applikationer og øge den europæiske industris konkurrenceevne på verdensplan. I 
meddelelsen erklærede Kommissionen, at den havde til hensigt at iværksætte en særlig 
handlingsplan for satellitkommunikation2. 
f Et udkast til en sådan handlingsplan har været til høring i erhvervslivet, og resultatet 
forelægges herved for Rådet og Europa-Parlamentet. 
Handlingsplanens målsætninger 
I 1996 blev der præsenteret to vigtige rapporter om rumbaseret telekommunikation og 
navigation fra to grupper af repræsentanter for erhvervslivet: Industrigruppen på Højt 
Plan og IRDAC-arbejdsgruppen4. Rapporterne understregede det akutte behov for 
politisk handling i betragtning af den vigtige rolle satellitkommunikation spiller i 
informationssamfundet. 
I forbindelse med disse initiativer afholdt kommissionsmedlemmerne Martin Bangemann 
og Edith Cresson den 10. oktober et møde i Paris med EU-ministre og repræsentanter 
for industrien. Formålet var at styrke samarbejdet mellem den private og den offentlige 
sektor inden for satellitkommunikation. 
Dette møde bekræftede, at Europa risikerer at gå glip af meget vigtige fremspirende 
markeder for globale satellitkommunikationssystemer som følge af en række faktorer, 
herunder de lovgivningsmæssige og økonomiske rammer, industristrukturerne og 
teknologiaspekter. 
Derfor understregede deltagerne, at der må skrides ind her og nu. Initiativet bør 
hovedsagelig komme fra den private sektor. Partnerne fra den offentlige sektor, 
herunder Kommissionen, forpligtede sig på den anden side til - på grundlag af deres 
respektive kompetenceområder og roller - at støtte industriens initiativer. 
Man erkendte også, at der - skønt den europæiske industris formåen i mange hense­
ender svarer til konkurrenternes - mangler et markedsperspektiv, og der må udtænkes 
en strategisk vision i nært samråd med alle relevante aktører, herunder industrien, 
operatørerne og medlemsstaterne. Formuleringen af en sådan vision er således en af 
hovedmålsætningerne for denne handlingsplan, der skal danne grundlag for en indsats 
på europæisk plan, som i overensstemmelse med nærhedsprincippet bør koncentreres 
om følgende: 
"Den Europæiske Union og Rummet: Fremme af applikationer, markeder og industriens 
konkurrenceevne", KOM (96)617 af 4. december 1996 
Desuden er Kommissionen i færd med at udarbejde en handlingsplan om globale 
satelitnavigationssystemer, der forventes forelagt for Rådet og Europa-Parlamentet inden 
sommerferien. Aktiviteterne - især F&U og produktudvikling - inden for disse to områder bør 
koordineres nøje. 
Rapport fra Industrigruppen på Højt Plan vedrørende Rummet, under ledelse af Délaye, 30. januar 
1996. 
Slutrapport om de prioriterede indsatsområder for satellitkommunikation og satellitnavigation, 
IRDAC (Europa-Kommissionens Rådgivende Udvalg for Industriel Forskning og Udvikling), 
Arbejdsgruppen vedrørende Satellitter, oktober 1996. 
4-
• at fuldføre det indre marked i EU og fjerne de hindringer, der fortsat er, for at der kan 
skabes et hjemmemarked for en europæisk satellitkommunikationsindustri og 
tjenesteydelsessektor. 
• at forbedre koordineringen mellem aktørerne for at styrke Europas position i 
internationale fora og på internationale markeder. 
f 
• at gøre EU's forskning og udvikling inden for satellitkommunikation mere 
markedsorienteret og øge synergien mellem forskning og udvikling inden for de 
forskellige områder af satellitteknologi og anvendelsen heraf. ~ ' 
På mødet blev det endvidere understreget, at det er vigtigt at stimulere konkurrencen på 
de europæiske markeder og konkurrere aktivt på internationale markeder. 
Den handlingsplan, der beskrives i det følgende, har således til formål at skabe en 
strategisk vision, især med hensyn til at: 
• styrke den europæiske industri og tjenesteydelsessektor inden for globale, 
avancerede, satellitbaserede bredbåndsmultimediesystemer, -tjenesteydelser og -
applikationer. 
• styrke Europas position inden for globale satellitbaserede personkommunikations­
systemer, -tjenesteydelser og applikationer, især i forbindelse med integrationen i 
det fremtidige universelle mobilkommunikationsmiljø (UMTS) 
I de følgende afsnit beskrives en række initiativer, der tager sigte på at fuldføre det 
indre marked, styrke Europas industrielle og politiske position på internationalt plan og 
styrke den europæiske forsknings- og udviklingsindsats. 
3. Fuldførelse af det indre marked for satellitkommunikation 
3.1. Udpegning resterende barrierer for det indre marked 
Til trods for liberaliseringen af EU's satellitkommunikationsmarked er udbredelsen af 
satellitbaserede teknologier til etablering af grænseoverskridende tjenesteydelser og 
applikationer 'betydelig lavere i EU end i andre industrialiserede lande. Dette skyldes 
hovedsagelig tre faktorer: 
• Gennemførelsen af de relevante EU-lovgivningstiltag, navnlig direktivet om liberalisering af 
markedet for satellitkommunikationstjenester og -udstyr, er stødt på vanskeligheder i visse 
medlemsstater, og dette bremser udviklingen af et nævneværdigt hjemmemarked for den 
europæiske satellitkommunikationsindustri5. 
• Der kan være tilfælde, hvor de eksisterende eller planlagte EU-foranstâltninger ikke er 
tilstrækkeligt effektive til at skabe et konkurrencebaseret indre marked, og det kan være 
nødvendigt med yderligere tiltag for at udfylde huller i forskriftsrammerne. 
F.eks. er direktiv 94/46/EF vedrørende satellitkommunikation (baseret på artikel 90) endnu ikke 
gennemført i 5 medlemsstater. Kommissionen har indledt overtrædelsesprocedurer. 
Satellitudstyrsdirektivet.'93/97/EØF (baseret på artikel 100 A) er endnu ikke gennemført i 4 
medlemsstater. Kommissionen har sendt begrundede udtalelser til disse. 
5-
• Nylige rapporter antyder, at utilstrækkelig harmonisering af procedurerne for tilladelser og 
manglende koordinering mellem de nationale godkendelsesprocedurer er en uoverstigelig 
barriere for anvendelsen af satellitkommunikation. 
Den manglende harmonisering kan i høj grad hæmme indførelsen af satellitbaseret 
personkommunikation og avancerede, satellitbaserede bredbåndsrrjultimedietjenester. 
Der vil blive taget følgende initiativ: 
A1. Kommissionen vil skærpe indsatsen for at sikre en fuldstændig gennemførelse af al 
EU-lovgivning, der vedrører satellitkommunikation. Kommissionen vil også anmode 
industrien om regelmæssigt at foretage indberetninger på grundlag af en systematisk 
oversigt over alle de barrierer, der er for indførelsen af satellitbaserede 
personkommunikationssystemer bg -tjenester. 
Der vil navnlig blive lagt vægt på, at Europa-Parlamentets og Rådets beslutning om 
satellitbaseret personkommunikation6 og Europa-Parlamentets og Rådets direktiv om 
tilladelser7 bliver gennemført rettidigt og effektivt. 
3.2. Undersøgelse af effektiviteten og rettidigheden i CEPT's tiltag og procedurer 
Det arbejde, CEPT8 har udført i de seneste år, har bidraget betydeligt til 
satellitkommunikationsmarkedets videre udvikling i Europa. Desuden danner CEPT's 
foranstaltninger i stigende grad grundlag for gennemførelsen af EU's forskriftspolitik. 
CEPT-rammerne for mellemstatsligt samarbejde og medlemmernes frivillige 
gennemførelse af de foreslåede tiltag har imidlertid vist sig ikke at være tilstrækkeligt 
effektive. De krav, som markedet stiller til CEPT, vil blot stige med den nært 
forestående fuldstændige liberalisering af EU's telekommunikationsmarked. Som 
arbejdet inden for satellitbaserede personkommunikationstjenester viser, ser det ud til at 
især harmoniseringsopgaverne er mere komplekse end forudset, og det er netop 
altafgørende at CEPT's procedurer er effektive, og at foranstaltningerne kommer i rette 
tid. 
Der vil blive taget følgende initiativer: 
A2. Kommissionen vil anmode industrien om at udpege forskriftsmæssige barrierer, så 
Kommissionen kan udarbejde de nødvendige lovforslag for satellitkommunikations-
sektoren. Endvidere vil Kommissionen aflægge rapport om effektiviteten i de 
foranstaltninger, der er truffet hidtil. 
A3. Kommissionen vil anmode CEPT om at fremskynde arbejdet med harmonisering af vilkår 
for tilladelser og anvendelse af frekvensbånd og tage CEPT's nuværende struktur og: 
procedurer op til nyvurdering med henblik på at øge effektiviteten i 
Rådet har fastlagt en fælles holdning med henblik på vedtagelse af Europa-Parlamentet og Rådets 
beslutning om en koordineret fremgangsmåde for godkendelse inden for satellitbaserede 
personkommunikationstjenester i Fællesskabet. Beslutningen forventes endeligt vedtaget i marts 
1997. 
Rådet har fastlagt en fælles holdning med henblik på vedtagelse af Europa-Parlamentet og Rådets 
direktiv om ensartede principper for generelle tilladelser og individuelle tilladelser for teletjenester. 
Direktivet forventes endeligt vedtaget i marts 1997. 
CEPT: Den Europæiske Konference af Post- og Teleadministrationer. 
beslutningsprocedurerne og gennemførelsen af beslutningerne. Kommissionen vil søge at 
forbedre samarbejdet med CEPT for at sætte CEPT i stand til i højere grad at befordre 
EU's politik. 
Dette gælder både CEPT-foranstaltninger vedrørende det indre marked og tiltag med 
konsekvenser på internationalt plan. r 
3.3. Undersøgelse af effektiviteten og rettidigheden i den europæiske standardiserings-
indsats 
Siden ETSI blev oprettet i 1988, har instituttet bidraget meget effektivt til den globale 
standardisering på satellitkommunikationsområdet, især ved at udarbejde de nødvendige 
standarder for typegodkendelse ifølge EU-lovgivningen. ETSI's indsats har hovedsageligt været 
koncentreret om standarder for traditionelt satellitjordstationsudstyr. 
Med henblik på den næste generation af personlige og avancerede multimedietjenester kan der 
være behov for at omformulere ETSI's arbejdsprogram, således at satellitkommunikation 
integreres i aktiviteterne vedrørende mobilkommunikation, intelligente net og multimedier. 
Der vil blive taget følgende initiativer: 
A4. Kommissionen vil anmode ETSI om at gennemgå dets arbejdsprogram for 
satellitkommunikation med det formål at sikre en fortsat effektiv og hensigtsmæssig 
udarbejdelse af standarder, der samtidig tillader nyskabelse. Standardudarbejdelsen bør 
ske i overensstemmelse med de prioriteter, der opstilles i denne handlingsplan med henblik 
på at sikre fuld konkurrence på markedet. 
A5. Der er navnlig et akut og vedvarende behov for standardisering af terminaler til 
avancerede satellitbaserede bredbåndsmultimedietjenester til massemarkedet, og 
denne opgave må tages op i samarbejde med ETSI, CENELEC og industrien. 
3.4. Undersøgelse af de internationale satellitorganisationers fremtidige rolle 
De internationale satellitorganisationer, INTELSAT, INMARSAT og EUTELSAT har spillet en 
vigtig rolle i udviklingen af satellitkommunikation i de seneste årtier. Nu hvor organisationerne 
står over for skærpet konkurrence i store dele af verden, drøfter de deres fremtidige rolle og 
struktur i forbindelse med udviklingen væk fra organisationernes nuværende mellemstatslige 
karakter. EU må formulere en fælles politik vedrørende disse organisationers og deres 
kommercielle aktivitetsområders fremtid, der tager sigte på at skabe fuld konkurrence i Europa. 
Desuden vil Kommissionen fortsætte sine undersøgelser af de internationale 
satellitorganisationers struktur og virke på baggrund af traktatens konkurrenceregler. 
Der vil blive taget følgende initiativ: 
A6. På grundlag af information fra medlemsstaterne og den private sektor vil Kommissionen 
fortsat følge udviklingen omkring de internationale satellitorganisationer nøje og tage 
de nødvendige skridt til at sikre at denne udvikling medvirker til at skabe fuld konkurrence 
på markedet for satellitkommunikation. 
-7 
4. Styrkelse af Europas position i internationale fora 
For at øge den europæiske satellitkommunikationssektors levedygtighed må EU tage følgende 
centrale aspekter op: 
• Effektiv adgang til markeder, der betjenes af satellitsystemer, som i stigende grad er 
globale. Her må der tages fuldt hensyn til resultaterne af de n^igt afsluttede forhandlinger i 
Verdenshandelsorganisationen, WTO, om basisteletjenester, der udgør et stort fremskridt i 
denne forbindelse. De fleste af de 69 lande, der deltog i forhandlingemerhar givet tilsagn 
om at liberalisere sektoren for satellitkommunikationstjenester. Det er altafgørende at sikre, 
at alle landene fører disse tilsagn ud i livet. 
• Adgang til banepositioner og frekvenser til satellitterne, især i forbindelse med Ka-
frekvensspektret til avancerede, satellitbaserede bredbåndsmultimedietjenester. WTO-
aftalen om basisteletjenester omfatter for de fleste landes vedkommende bestemmelser om 
allokering af frekvenser på en objektiv, gennemskuelig og ikke unødvendigt byrdefuld 
måde. Det er absolut nødvendigt at alle lande fuldt ud overholder disse GATT-regler. 
• En velgennemtænkt strategi for samarbejde og partnerskaber med lande i hele verden med 
det formål at videreudvikle det europæiske teknologigrundlag på de globale markeder og 
med henblik på social og økonomisk fordel for disse lande. 
Der vil blive taget følgende initiativer: 
Forbedret markedsadgang: 
A7. Kommissionen vil koncentrere sig om at sikre en fuldstændig gennemførelse af 
landenes tilsagn ved de nyligt afsluttede WTO-forhandlinger om basisteletjenester. 
Desuden vil Kommissionen i samråd med industrien gennemføre en dybdegående 
analyse af de handelspolitiske aspekter af international satellitkommunikation, og, 
hvor det er relevant, fremsætte forslag med henblik på at fjerne de resterende 
barrierer for markedsadgang på systematisk vis. Kommissionen vil også fremsætte 
forslag om koordinering af EU-medlemsstaternes holdninger i internationale fora. 
Adgang til banepositioner og frekvenser: 
A8. Kommissionen vil undersøge de økonomiske og handelsmæssige aspekter i 
forbindelse med banepositioner og frekvenser i lyset af de nye GATS-forpligtelser, 
samt aflægge rapport herom til Rådet og Europa-Parlamentet. 
A9. Kommissionen vil i samarbejde med CEPT og industrien nyvurdere den europæiske 
strategi i ITU-sammenhæng vedrørende standardisering, radiokommunikation og 
udvikling inden for satellitkommunikationssystemer. 
Styrkelse af industriens position på de internationale markeder: 
A10. Kommissionen vil i samarbejde med industrien systematisk vurdere mulighederne på 
det globale marked, spørgsmål om intellektuel ejendomsret i forbindelse med 
teknologi og mulige europæisk anførte initiativer, samt foreslå passende politiske 
tiltag på disse områder. 
A11. Kommissionen vil med bistand fra industrien evaluere mulighederne for øget politisk 
og teknologisk/industrielt samarbejde mellem EU og tredjelande, herunder USA, 
Rusland, Canada, Japan, Kina og udviklingslandene. I betragtning af hvor vigtigt det 
er at involvere udviklingslandene i dette område vil Kommissionen også evaluere 
brugen af EU's udviklingsfonde. Endvidere vil Kommissionen fremsætte de nødvendige 
forslag for at fremme den europæiske tilstedeværelse på de internationale markeder. 
-8-
A12. Kommissionen vil tage passende skridt til at fremme effektiv konkurrence inden for 
dette område på verdensplan og i overensstemmelse med traktaten fortsat sikre at 
driften af globale satellitsystemer ikke hæmmer konkurrencen på de relevante 
europæiske markeder. 
5. Styrkelse af EU's F&U-aktiviteter, herunder applikationsudvikling 
I betragtning af hvor vigtig forskning og udvikling er for satellitkommunikationssektoren er det 
afgørende dette område styrkes og rettes mod implementering af markedsstyrede avancerede 
satellitkommunikationssystemer, -tjenesteydelser og applikationer F&U-aktiviteterne, herunder 
applikationsudvikling, kan gennemføres som led i det fjerde og femte rammeprogram samt 
under programmet for transeuropæiske telenet efter de gældende procedurer og i nært 
samarbejde med erhvervslivet (herunder små og mellemstore virksomheder), rumagenturer og 
medlemsstaterne. Der bør lægges en langsigtet plan og opstilles prioriteter. 
Konkret kunne der blive tale om følgende foranstaltningen-
AI 3. Udpegning af mulige komplementærforanstaltninger på rammeprogramniveau, 
hvorved rumagenturer, industrien og medlemsstaterne sikrer at arbejdsprogrammerne 
komplementerer hinanden. Formålet er især at: 
• sikre at de forskellige politikker bygger på en sammenhængende, koordineret 
strategi og vedrører områder, hvor tiltag på EU-plan giver merværdi. 
• etablere mekanismer for samarbejde mellem Kommissionen, rumorganisationerne, 
herunder især ESA, og industrien med henblik på at opstille prioriteter og sikre 
komplementaritet mellem arbejdsprogrammerne. 
• undersøge mulighederne i artikel 130 K og L med henblik på at øge 
komplementariteten i F&U-aktiviteterne. 
A14. F&U-aktiviteter med henblik på en hurtig gennemførelse af de anbefalinger, der 
allerede er udarbejdet på basis af markedets behov, nemlig: 
• Udvikling af generiske teknologier i forening med relaterede sektorer. Der bl.a. 
tale om miniaturisering og omkostningsoptimering af basisbyggestenene til 
konstruktion af kommunikationsnyttelast, herunder basisbåndkomponenter, RF-
blokke og subsystemer, højeffektplatformsteknologier, herunder kraftforsyning, 
software og netværksteknologi. For jordsegmentet spiller udvikling af teknologier'til 
fabrikation af billige brugerterminaler en central rolle. Erfaringerne i Europa inden for 
dette område må videreudbygges. 
• Iværksættelse af demonstrationsaktiviteter/pilotnet. Man bør stimulere 
iværksættelsen af pilotsystemer, der omfatter potentielle operatører, terminal­
fabrikanter og tjenesteudbydere, da de udgør den bedste metode til at demonstrere 
systemernes levedygtighed, når de sættes i drift med et vist brugergrundlag. 
• Specificering af innovative systemer til avancerede tjenester. Den seneste 
systemudvikling (især i USA) har vist hvordan komplekse satellitsystemer vil give 
mulighed for avancerede og forbedrede tjenester. Adgang til forbedrede værktøjer 
vil gavne den europæiske industri, idet den vil kunne minimere konstruktionsrisikoen 
9-
_ „ . **\S\S\J\S. 1 
fra starten, navnlig på områderne netstyring og rekonfigurering af globale 
konstellationer af et større antal satellitter. 
• Forbedring af fabrikationsprocesser. Indførelse af avancerede teknologier og 
applikationer samt udvikling af teknologier til masseproduktion er af afgørende 
betydning for navnlig små og mellemstore virksomheders fabrikation af billige 
terminaler på et stærkt konkurrencepræget massemarked. 
• Udpegning af europæiske F&U-aktiviteter, herunder applikationsudvikling, 
med merværdi, især aktiviteter der bidrager til at øge industriens konkurrenceevne 
og fremme den sociale og økonomiske samhørighed. 
De nævnte F&U-aktiviteter vil også være til fordel for andre rumapplikationsområder, 
herunder navnlig navigation og jordobservation. Sådanne synergieffekter er yderst 
gavnlige, og de vil blive styrket og koordineret under den overordnede F&U-
foranstaltning vedrørende rummet, der overvejes iværksat i Kommissionens arbejds­
dokument "Mod det femte rammeprogram: Videnskabelige og teknologiske mål" (KOM 
(97) 47, endelig udg.). 
A15. I forbindelse med forberedelsen af det femte rammeprogram vil man undersøge 
behovet for standardforberedende forskning inden for satellitområdet med henblik på 
at bidrage dels til multimodale brugerterminaler (til både jordbaseret og satellitbaseret 
kommunikation) til satellitbaserede mobilbredbåndsanvendelser og dels til bredbånds-
baserede sender/modtagerterminaler til brug uden koordineringsfunktion sammen med 
rumbaserede bredbåndsmultimediesystemer. 
6. Konklusion 
Satellitkommunikationssystemernes centrale betydning for Europa og behovet for at komme 
fremad og etablere partnerskaber mellem den private og den offentlige sektor inden for dette 
område er blevet påpeget i en række ..undersøgelser og bekræftet på et møde på højt plan 
mellem Kommissionen, medlemsstaterne og industrien. 
Kommissionen forventer at industrien parallelt med arbejdet under handlingsplanen og som et 
første skridt i gennemførelsen vil indlede de foranstaltninger, der er nødvendige inden for 
industrfen selv. Derved bliver det lettere at skabe en langsigtet vision for EU's satellit­
kommunikationspolitik i international sammenhæng, og at implementere de tilsvarende tiltag og 
prioriteter i samarbejde med CEPT, ESA og andre organisationer inden for satellitsektoren. 
A16. For at lette udformningen af en langsigtet vision for EU's satellitkommunikationspolitik i 
international sammenhæng vil Kommissionen sikre at der skabes en passende 
kontaktflade med industrien, bestående af repræsentanter for de relevante 
sektorer (netoperatører, tjenesteudbydere, udstyrsfabrikanter, indholdsudbydere og 
forbrugere) med henblik på at bistå Kommissionen med at gennemføre handlingsplanen 
og fastlægge prioriteter og krav vedrørende støtteforanstaltninger. 
-10-
Det følgende er en vejledende tidsplan for handlingsplanens foranstaltninger: 
1. Det indre marked 
=> Gennemførelse af lovgivningen ( 
=> Anmodninger til industrien, CEPT og ETSI 
=> Første reaktioner fra industrien 
=> Færdiggørelse af CEPT s undersøgelser 
=> Færdiggørelse af ETSI's undersøgelser 
2. Internationale spørgsmål 
=> Gennemførelse af WTO-forpligtelserne 
=> Analyse af de overordnede handelspolitiske aspekter* 
=> Undersøgelse af handelsmæssige spørgsmål i forb. m. 
banepositioner/frekvenser 
=> Undersøgelse af forholdet til tredjelande Januar 1998 
Juli 1997 
Oktober 1997 
Oktoberl997 
Oktober 1997 
Januar19989 
Juli 1997 
Juli 1997 
Slutn.1997 
F&U samt applikationsudvikling 
=> Første undersøgelse af komplementærforanstaltninger Oktober 1997 
=» Aktiviteter under det fjerde rammeprogram 2. halvår 1997 
=> Aktiviteter under det femte rammeprogram jf. tidsplan herfor 
4. Etablering af en kontaktflade mellem EU og erhvervslivet Maj 1997 
En række af foranstaltningerne ér af vedvarende karakter og vil med jævne mellemrum blive 
taget op til vurdering i samråd med industrien. 
Med nærværende meddelelse fremlægger Kommissionen sin EU-handlingsplan: Satellit­
kommunikation i informationssamfundet. 
Kommissionen er fast overbevist om at sammenhængende fælles foranstaltninger mellem 
partnere fra den private og den offentlige sektor vil sætte skub i denne højteknologisektor, der 
er så vital for beskæftigelsen, konkurrenceevnen og kontrollen over udbuddet af end-to-end-
tjenesteydelser. Kommissionen mener endvidere at der må skabes forudsætninger for effektiv 
konkurrence på alle niveauer af satellitkommunikationsmarkedet, så EU kan komme til at spille 
en vigtig rolle i etableringen af de stærkt påkrævede globale informationsinfrastrukturer og dertil 
knyttede tjenesteydelser og applikationer, der er af central betydning for informationssamfundet 
og verdensøkonomien. 
Medmindre andet fremgår af aftalen. 
11 
wwwwwwwwwwwwwwwTWwwwwwwwTW rmrrmnw 
; Resumé & initiativerne vedmrmd*^ 
Fuldførelse af det indre marked 
; _^_ 
A1. Kommissionen vil skærpe indsatsen for at sikre en fuldstændig gennemførelse af al 
EU-lovgivning, der vedrører satellitkommunikation. Kommissionen vil- også anmode 
industrien om regelmæssigt at foretage indberetninger på grundlag af en 
systematisk oversigt over alle de barrierer, der er for indførelsen af satellitbaserede 
personkommunikationssystemer og -tjenester. 
A2. Kommissionen vil anmode industrien om at udpege forskriftsmæssige barrierer, så 
Kommissionen kan udarbejde de nødvendige lovforslag for satellitkommunikations-
sektoren. Endvidere vil Kommissionen aflægge rapport om effektiviteten i de 
foranstaltninger, der er truffet hidtil. 
A3. Kommissionen vil anmode CEPT om at fremskynde arbejdet med harmonisering af 
vilkår for tilladelser og anvendelse af frekvensbånd og tage CEPT's nuværende 
struktur og procedurer op til nyvurdering med henblik på at øge effektiviteten i 
beslutningsprocedurerne og gennemførelsen af beslutningerne. Kommissionen vil søge 
at forbedre samarbejdet med CEPT for at sætte CEPT i stand til i højere grad at 
befordre EU's politik. 
A4. Kommissionen vil anmode ETSI om at gennemgå dets arbejdsprogram for 
satellitkommunikation med det formål at sikre en fortsat effektiv og hensigtsmæssig 
udarbejdelse af standarder, der samtidig tillader nyskabelse. Standardudarbejdelsen bør 
ske i overensstemmelse med de prioriteter, der opstilles i denne handlingsplan med 
henblik på at sikre fuld konkurrence på markedet. 
A5. Der er navnlig et akut og vedvarende behov for standardisering af terminaler til 
avancerede satellitbaserede bredbåndsmultimedietjenester til massemarkedet, og 
denne opgave må tages op i samarbejde med ETSI, CENELEC og industrien. 
A6. På grundlag af information fra medlemsstaterne og den private sektor vil Kommissionen 
fortsat følge udviklingen omkring de internationale satellitorganisationer nøje og 
tage de nødvendige skridt til at sikre at denne udvikling medvirker til at skabe fuld 
konkurrence på markedet for satellitkommunikation. 
Styrkelse af Europas position i internationale fora. 
A7. Kommissionen vil koncentrere sig om at sikre en fuldstændig gennemførelse af 
landenes tilsagn ved de nyligt afsluttede WTO-forhandlinger om basisteletjenesten 
Desuden vil Kommissionen i samråd med industrien gennemføre en dybdegående 
analyse af de handelspolitiske aspekter af international satellitkommunikation, og, 
hvor det er relevant, fremsætte forslag med henblik på at fjerne de resterende 
barrierer for markedsadgang på systematisk vis. Kommissionen vil også fremsætte 
forslag om koordinering af EU-medlemsstatemes holdninger i internationale fora. 
A8. Kommissionen vil undersøge de økonomiske og handelsmæssige aspekter i 
forbindelse med banepositioner og frekvenser i lyset af de nye GATS-forpligtelser, 
samt aflægge rapport herom til Rådet og Europa-Parlamentet. 
12 
.-AØ 
A9. Kommissionen vil i samarbejde med CEPT og industrien nyvurdere den europæiske 
strategi i ITU-sammenhæng vedrørende standardisering, radiokommunikation og 
udvikling inden for satellitkommunikationssystemer. 
A10. Kommissionen vil i samarbejde med industrien systematisk vurdere mulighederne på 
det globale marked, spørgsmål om intellektuel ejendomsret i forbindelse med 
teknologi og mulige europæisk anførte initiativer, samt foreslå passende politiske 
tiltag på disse områder. 
A11. Kommissionen vil med bistand fra industrien evaluere mulighederne for øget politisk 
og teknologisk/industrielt samarbejde mellem EU og tredjelande, herunder USA, 
Rusland, Canada, Japan, Kina og udviklingslandene. I betragtning af hvor vigtigt det 
er at involvere udviklingslandene i dette område vil Kommissionen også evaluere 
brugen af EU's udviklingsfonde. Endvidere vil Kommissionen fremsætte de nødvendige 
forslag for at fremme den europæiske tilstedeværelse på de internationale markeder. 
A12. Kommissionen vil tage passende skridt til at fremme effektiv konkurrence inden for 
dette område på verdensplan og i overensstemmelse med traktaten fortsat sikre at 
driften af globale satellitsystemer ikke hæmmer konkurrencen på de relevante 
europæiske markeder. 
Styrkelse af EU's F&U-aktiviteter, herunder applikationsudvikling 
A13. Udpegning af mulige komplementærforanstaltninger på rammeprogramniveau, 
hvorved rumagenturer, industrien og medlemsstaterne sikrer at arbejdsprogrammerne 
komplementerer hinanden. 
A14. F&U-aktiviteter med henblik på en hurtig gennemførelse af de anbefalinger, der 
allerede er udarbejdet på basis af markedets behov. 
A15. I forbindelse med forberedelsen af det femte rammeprogram vil man undersøge 
behovet for standardforberedende forskning inden for satellitområde med henblik 
på at bidrage dels til multimodale (til både jordbaseret og satellitbaseret 
kommunikation) brugerterminaler til satellitbaserede mobilbredbåndsanvendelser og 
dels til bredbåndsbaserede sender/modtagerterminaler til brug uden koordinerings-
funktion sammen med rumbaserede bredbåndsmultimediesystemer. 
Konklusion 
A16. For at lette udformningen af en langsigtet vision for EU's satellitkommunikationspolitik i 
international sammenhæng vil Kommissionen sikre at der skabes en passende 
kontaktflade med industrien, bestående af repræsentanter for de relevante 
sektorer (netoperatører, tjenesteudbydere, udstyrsfabrikanter, indholdsudbydere og 
forbrugere) med henblik på at bistå Kommissionen med at gennemføre 
handlingsplanen og fastlægge prioriteter og krav vedrørende støtteforanstaltninger. 
13 

ISSN 0254-1459 
KOM(97) 91 endelig udg. 
DOKUMENTER 
DA 15 16 
Katalognummer : CB-CO-97-089-DA-C 
ISBN 92-78- 16657-X 
Kontoret for De Europæiske Fællesskabers Officielle Publikationer 
L-2985 Luxembourg 
n